MLDataScientist/Wikipedia-uzbek-2024-05-01 huggingface dataset:
Kevin Miller

Kevin Bradley Miller () (1965-yil 2-sentyabrda tugʻilgan) – amerikalik sobiq professional xokkeychi.

Yoshligi 
Kevin Miller Michigan shtatining Lansing shahrida tugʻilgan. Yoshligida Kevin Miller 1978-yilda Quebec Xalqaro Pee-Wee xokkey turnirida „Detroit Little Caesars“ kichik xokkey jamoasi bilan oʻynagan.

Faoliyati 
Kevin Miller 1984-yilgi NHL kirish loyihasida 202-oʻrindagi tanlov asosida „New York Rangers“ xokkey klubi safiga qabul qilindi. Shundan soʻng, Kevin Miller faoliyatini „Detroit Red Wings“, „Washington Capitals“, „St. Louis Blues“, „San Jose Sharks“, „Pittsburgh Penguins“, „Chicago Blackhawks“, „New York Islanders“ va „Ottawa Senators“ xokkey klublari bilan davom ettirdi. 

1999—2000-yillardagi NHL mavsumida „Ottawa Senators“ klubi safida oʻynaganidan soʻng, Kevin Miller Shveysariyada bir necha yil oʻtkazdi. 2003—2004-yillarda „Detroit Red Wings“ xokkey klubi safida harakat qildi. Shundan soʻng, Kevin Miller 2005-yilda faol professional oʻyinni tark etdi.

Andrew McKim voqeasi 
2014-yil 5-iyun kuni AQSh okrug sudyasi Gordon Jay Quist Shveysariya ligasi oʻyinida Kevin Miller Andrew McKimning orqa tomonidan zarba bergani uchun qaror chiqardi. Toʻqnashuvdan soʻng McKim miya chayqalishi va umurtqa pogʻonasining choʻzilishi bilan bir necha hafta kasalxonaga yotqizilgan va boshqa muz maydoniga qaytmagan. Kevin Miller 2004-yilda Shveysariyaning Zurich kantonida oddiy tan jarohati, qasddan tan jarohati va qoʻpol ehtiyotsizlikda ayblanib, sudlangan. Sugʻurta kompaniyasi AQSh sudidan Shveysariya sudining Kevin Millerga nisbatan chiqargan 1,1 million dollarlik hukmini tan olishni soʻradi. Ushbu narx foizlar va xarajatlar bilan birga 1,6 million dollarga oshgan edi. Kevin Miller avvalroq Shveysariya sudining hukmini toʻlashdan bosh tortgan, biroq sudya Gordon Quist oʻz qarorida uning sudi xorijiy davlatlarning hukmlarini tan olish toʻgʻrisidagi yagona qonunga rioya qilishini aytdi va Kevin Millerga 1,6 million dollar toʻlashni buyurdi.

Shaxsiy hayoti 
Kevin Miller NHLda oʻynagan Kelly va Kip bilan birga uchta aka-uka Millerdan biri hisoblanadi.

Faoliyat statistikasi

Muntazam mavsum va pley-off oʻyinlari

Xalqaro

Yana qarang 
 NHLdagi taniqli oilalar

Manbalar 

Yashayotgan insonlar
1965-yilda tugʻilganlar
Alifbo boʻyicha xokkeychilar‎
AQSh xokkeychilari
Ondřej Kúdela

Ondřej Kúdela ; 1987-yil 26-martda tugʻilgan) — Chexiyalik professional futbolchi, Liga 1 klubi Persia Jakarta va Chexiya terma jamoasida markaziy himoyachi sifatida oʻynaydi. Avvalroq 1. FC Slovácko, Sparta Prag, Mladá Boleslav, Slovan Liberec va Slavia Praga klublarida oʻynagan. Kúdela ijarada  \Kladno va Qozogʻistonning Ordabasy klublari sharafini himoya qilgan.

Oʻyin uslubi 
Kúdela odatda markaziy himoyachi sifatida oʻynaydi, ammo himoyaviy yarim himoyachi sifatida ham maydonlarga tushgan. 2021-yilgi mavsum yakunida Chexiya chempionatining eng yaxshi himoyachisi deb topilgan.

Klublardagi faoliyati 
Kúdela 1. FC Slováckoning yosh toifadagi jamoasi orqali asosiy jamoaga oʻtgan va 2005-yilda klubda professional debyutini oʻtkazdi.

2007-yilda Sparta Praguega oʻtdi va oʻsha yili Kladnoda yarim yillik ijara asosida ham oʻynadi

2009-yilda FK Mladá Boleslav isteʼfoga chiqqan Jan Rajnochning oʻrnini bosish uchun Kúdela bilan shartnoma imzoladi. 2014-yilda Qozogʻistonning Ordabasy jamoasida yarim yil ijarada oʻynadi. Oʻsha yili Boleslavga qaytdi va shu klubda umumiy 8 mavsum oʻynadi. Klub bilan 2010—2011 yilgi va 2015—2016 yilgi Chexiya kubogini qoʻlga kiritgan.

2017-yilning yanvarida Kúdela Slovan Liberec bilan ikki yarim yillik shartnoma imzoladi.

2018-yilda bosh murabbiy Jindřich Trpišovský Kúdelani koʻp oʻtmay SK Slavia Prague klubiga oʻtkazdi. „Slavia“ bilan jami uchta chempionlik, uchta kubok va bitta superkubokni qoʻlga kiritdi.

2022-yil iyun oyida Indoneziya 1-ligasi jamoasi Persija Jakartaga oʻtdi. 2022-yil 23-iyulda Bali Unitedga qarshi oʻyinda ligadagi debyutini o‘tkazdi. Uchrashuv 0:1 hisobida Bali foydasiga hal boʻldi.

Faoliyat statistikasi

Klub

Xalqaro

Yutuqlari 

 SK Slavia Prague

 Chexiya Birinchi Ligasi: 2018—2019, 2019—2020, 2020—2021
 Chexiya kubogi: 2017—2018, 2018—2019, 2020—2021

Chexiya U-20

 FIFA U-20 Jahon kubogi 2-oʻrinchisi: 2007

Individual

 Chexiya Birinchi ligasining eng yaxshi himoyachisi: 2020—2021

Manbalar 

Chexiya futbolchilari
1987-yilda tugʻilganlar
Yashayotgan insonlar
Yevropa Ittifoqidan chiqish

Yevropa Ittifoqidan chiqish Yevropa Ittifoqiga aʼzo davlatlarning (YI) Yevropa Ittifoqi toʻgʻrisidagi shartnomaga muvofiq huquqidir (50-modda): „Har qanday aʼzo davlat oʻzining konstitutsiyaviy talablariga muvofiq Ittifoqdan chiqish toʻgʻrisida qaror qabul qilishi mumkin“. 2020-yilgacha hech bir davlat Yevropa Ittifoqini tark etmagan, faqat baʼzi yarim avtonom hududlar (masalan, Fransiya Jazoiri, Grenlandiya, San-Martin; shulardan faqat Grenlandiya 1985-yilda Yevropa Ittifoqining oʻtmishdoshi boʻlgan Yevropa Iqtisodiy Hamjamiyatidan (EEC) ajralib chiqish uchun ochiq ovoz bergan.

2016-yilgacha Yevropa Ittifoqiga aʼzo birorta davlat Yevropa Ittifoqidan chiqish boʻyicha milliy referendum oʻtkazmagan boʻlsa-da, 1975-yilda Buyuk Britaniya oʻzidan oldingi Yevropa Iqtisodiy hamjamiyatidan chiqish boʻyicha umumxalq referendumini oʻtkazgan, oʻshanda saylovchilarning 67,2 foizi Hamjamiyatda qolish uchun ovoz bergan. Buyuk Britaniya 2016-yilning 23-iyunida Yevropa Ittifoqi aʼzosi boʻlib qolish yoki mustaqil boʻlish toʻgʻrisida qaror qabul qilish uchun yana referendum oʻtkazdi; ovoz berish natijalari shuni koʻrsatdiki, 51,9% YIdan chiqish tarafdori bo‘ldi.

2020-yil 31-yanvarda Buyuk Britaniya Yevropa Ittifoqini rasman tark etgan birinchi davlat bo‘ldi.

Yevropa Ittifoqidan chiqqan har qanday davlat qayta qoʻshilish talab qilishi mumkin, buning uchun u Kopengagen mezonlariga javob berishi kerak.

Jarayon 
 
Lissabon shartnomasi uning aʼzolari uchun Yevropa Ittifoqidan chiqish bandini kiritdi. Shartnomaning 50-moddasiga koʻra, aʼzo davlat Yevropa kengashini ittifoqdan chiqish niyati haqida xabardor qilishi kerak. Yevropa Ittifoqining shartnomalari ushbu davlatga nisbatan shartnoma tuzilgan paytdan eʼtiboran yoki, agar buning iloji boʻlmasa, xabarnoma olingan kundan boshlab ikki yil ichida oʻz kuchini toʻxtatadi, Kengash davlat bilan kelishib, ushbu muddatni uzaytirish toʻgʻrisida bir ovozdan qaror qabul qilishi mumkin.

Manbalar 

Yevropa Ittifoqi
Sioux Falls (Janubiy Dakota)

Sioux Falls () — AQShning Janubiy Dakota shtatidagi eng gavjum shahar va Qoʻshma Shtatlardagi aholi soni boʻyicha 130-chi shahardir. 2020-yil holatiga koʻra, Sioux Falls aholisi 192 517 kishini tashkil etgan.

Geografiyasi 
Amerika Qoʻshma Shtatlari aholini roʻyxatga olish byurosiga koʻra, shahar  maydonga ega, shundan  quruqlik va  suvdan iborat.

Demografiyasi 
2010-yilgi aholini roʻyxatga olish holatiga koʻra, shaharda 153 888 kishi, 61 707 xonadon va 37 462 oila istiqomat qilgan. Shaharning irqiy tarkibi 86,8% oq tanlilar, 4,2% afro-amerikaliklar, 2,7% tubjoy amerikaliklar, 1,8% osiyoliklar, 0,1% Tinch okeani orollari, 2,0% boshqa irqlardan va 2,5% ikki yoki undan ortiq irqlardan iborat edi. Har qanday irqga mansub ispan yoki lotinlar aholining 4,4 foizini tashkil qilgan.

Shaharda 61 707 ta xonadon mavjud boʻlib, ulardan 31,9 foizi 18 yoshgacha boʻlgan bolalari bor, 45,5 foizi er-xotinlar birga yashagan, 10,9 foizi eri boʻlmagan ayollar, 4,4 foizi xotini boʻlmagan erkaklar va 39,3% oilasizlar edi. Barcha uy xoʻjaliklarining 30,6 foizi jismoniy shaxslardan iborat boʻlib, 8,7 foizida esa 65 yosh va undan katta boʻlgan yolgʻiz yashaydiganlar bor.

Shahar aholidi oʻrtacha yoshi 33,6 yoshni tashkil etadi. Aholining 24,6 foizi 18 yoshgacha boʻlganlar; 10,7% 18 yoshdan 24 yoshgacha boʻlganlar; 29,7% 25 dan 44 gacha; 24,1% 45 dan 64 gacha; va 10,9% 65 yosh va undan kattadir. Shaharning gender tarkibi 49,6% erkaklar va 50,4% ayollarni tashkil qiladi.

2015-yilda Sioux Fallsdagi oʻrtacha oila daromadi 74 632 dollarni tashkil etdi. Erkaklar oʻrtacha daromadi 40 187 dollarni, ayollarniki esa 31 517 dollarni tashkil qilgan. Tumanda aholi jon boshiga toʻgʻri keladigan daromad 26 392 dollarni tashkil etdi. Aholining 11,8 foizi va oilalarning 8,5 foizi qashshoqlik chegarasida edi. Aholining umumiy sonidan 18 yoshgacha boʻlganlarning 16,8 foizi va 65 va undan katta yoshdagilarning 8,8 foizi qashshoqlik chegarasidan pastda yashaydi.

Iqtisodiyoti

Sport

Hukumati

Manbalar 

Janubiy Dakota shtatidagi shaharlar
Koordinatalar Vikimaʼlumotlarda
Lennox (Janubiy Dakota)

Lennox () — AQShning Janubiy Dakota shtatida joylashgan shahardir. Aholisi 2020-yilgi aholini roʻyxatga olishda 2 423 kishini tashkil qilgan.

Geografiyasi 
Lennox shahri  (43,353769, −96,895489) koordinatalarda joylashgan.

Amerika Qoʻshma Shtatlari aholini roʻyxatga olish byurosiga koʻra, shaharning umumiy maydoni  tashkil qiladi.

Demografiyasi 
2010-yildagi aholini roʻyxatga olish holatiga koʻra, shaharda 2 111 kishi, 842 xonadon va 542 oila istiqomat qilgan. Shaharning irqiy tarkibi 98,2% oq tanli, 0,1% afro-amerikaliklar, 0,6% tubjoy amerikaliklar, 0,4% osiyoliklar va 0,6% ikki yoki undan ortiq irqlardan iborat edi. Har qanday irqga mansub ispan yoki lotinlar aholining 1,1 foizini tashkil etadi.

Shaharda 842 ta xonadon mavjud boʻlib, ulardan 33,4 foizi 18 yoshgacha boʻlgan bolalari bor, 52,5 foizi er-xotinlar bilan birga yashagan, 7,8 foizida eri boʻlmagan ayollar, 4 foizida xotini boʻlmagan erkaklar va 35,6% oilasizlar edi. Barcha uy xoʻjaliklarining 31,6 foizi jismoniy shaxslardan iborat boʻlib, 14,2 foizida esa 65 yosh va undan katta boʻlgan yolgʻiz yashaydiganlar bor.

Shahar aholisi oʻrtacha yoshi 37,8 yoshni tashkil etadi. Aholining 26,4 foizi 18 yoshgacha boʻlganlar; 6,7% 18 yoshdan 24 yoshgacha boʻlganlar; 27,2% 25 dan 44 gacha; 23,7% 45 dan 64 gacha; va 16% 65 yosh va undan kattalar edi. Shaharning gender tarkibi 49,4% erkaklar va 50,6% ayollarni tashkil qilgan.

2000-yilga kelib, shahardagi uy xoʻjaliklarining oʻrtacha daromadi 35 217 dollarni, oilaning oʻrtacha daromadi esa 46 848 dollarni tashkil etdi. Erkaklar oʻrtacha daromadi 30 758 dollarni, ayollarniki esa 21 319 dollarni tashkil qilgan. Shaharning aholi jon boshiga daromadi 15 940 dollarni tashkil etdi. Oilalarning qariyb 2,7 foizi va aholining 3,4 foizi qashshoqlik chegarasidan past boʻlgan, shu jumladan 18 yoshgacha boʻlganlarning 3,2 foizi va 65 va undan katta yoshdagilarning 7,4 foizi qashshoq hisoblanadi.

Manbalar 

Janubiy Dakota shtatidagi shaharlar
Koordinatalar Vikimaʼlumotlarda
Robert Cimetta

Robert Nicholas „Rob“ Cimetta () (1970-yil 15-fevralda tugʻilgan) — kanadalik sobiq professional xokkeychi himoyachisi. Robert Cimetta 1988 va 1992-yillar orasida „Boston Bruins“ va „Toronto Maple Leafs“ xokkey jamoalari bilan Milliy xokkey ligasida faoliyat olib borgan. Keyinchalik Robert Cimetta bir necha yil Deutsche Eishockey Ligasida oʻyinlar oʻtkazgan. Shhundan soʻng, Robert Cimetta 2000-yilda nafaqaga chiqqan.

Biografiyasi 
Robert Cimetta Ontario shtatining Toronto shahrida tugʻilgan. Yoshligida Robert Cimetta 1983-yilda Quebec xalqaro Pee-Wee xokkey turnirida „Toronto Young Nationals“ kichik xokkey jamoasi bilan oʻynagan. Robert Cimetta 1988-yilgi NHLga kirish loyihasida „Boston Bruins“ xokkey klubi safiga loyihaning birinchi bosqichida umumiy 18-oʻrindagi tanlov asosida qabul qilindi. Robert Cimetta Milliy xokkey ligasida jami 103 ta oʻyin oʻtkazdi. Shulardan 54 ta oʻyin „Boston Bruins“ xokkey klubi safida va 49 ta uchrashuv „Toronto Maple Leafs“ xokkey klubi safida oʻtkazilgan edi.

Robert Cimetta 2001-yil 11-sentyabr hujumlari paytida AQSHdagi Jahon savdo markazining janubiy minorasida edi. Robert Cimetta Jahon savdo markazidagi Morgan Stanley ofisining 61-qavatida edi. Baxtga qarshi, Robert Cimetta minora qulashidan oldin undan chiqib ketishga muvaffaq boʻlgandi.

Faoliyat statistikasi

Muntazam mavsum va pley-off oʻyinlari

Xalqaro

Manbalar

Havolalar 

 Robert Cimetta haqidagi maʼlumotlarni NHL.com,  Eliteprospects.com,  Eurohockey.com, or Hockey-Reference.com,  The Internet Hockey Database saytlaridan topishingiz mumkin.

Yashayotgan insonlar
1970-yilda tugʻilganlar
Kanada xokkeychilari
Harrisburg (Janubiy Dakota)

Harrisburg () — AQShning Janubiy Dakota shtatida joylashgan shahardir. Aholisi 2020-yilgi aholini roʻyxatga olishda 6 732 kishini tashkil qilgan.

Geografiyasi 
Harrisburg shahri (43,429366, −96,696113) koordinatalarda joylashgan.

Amerika Qoʻshma Shtatlari aholini roʻyxatga olish byurosiga koʻra, shaharning umumiy maydoni  tashkil qiladi.

Demografiyasi 
2010-yildagi aholini roʻyxatga olish holatiga koʻra, shaharda 4 089 kishi, 1 423 xonadon va 1 133 oila istiqomat qilgan. Shaharning irqiy tarkibi 96,8% oq tanli, 0,5% afro-amerikalik, 0,2% tubjoy amerikalik, 0,3% osiyolik, 0,2% boshqa irqlardan va 2,0% ikki yoki undan ortiq irqlardan iborat edi. Har qanday irqga mansub ispan yoki lotinlar aholining 1,3% ni tashkil etadi.

Shaharda 1 423 ta uy xoʻjaligi boʻlib, ulardan 53,5% 18 yoshgacha boʻlgan bolalari bor, 65% er-xotinlar birga yashagan, 10.3% eri boʻlmagan ayollar, 4.3% xotini boʻlmagan erkaklar va 20,4% oilasizlar edi. Barcha uy xoʻjaliklarining 13,3 foizi jismoniy shaxslardan iborat boʻlib, 1 foizida esa 65 yosh va undan katta boʻlgan yolgʻiz yashaydigan kishi bor.

Shahar aholisi oʻrtacha yoshi 27,1 yoshni tashkil etadi. Aholining 34 foizi 18 yoshgacha boʻlgan; 8,2% 18 yoshdan 24 yoshgacha boʻlganlar; 42,6% 25 dan 44 gacha; 13,1% 45 dan 64 gacha; va 2% 65 yosh va undan kattadir. Shaharning gender tarkibi 49% erkaklar va 51% ayollarni tashkil qilgan.

Taʼlimi 
Harrisburg maktab okrugida hozirda ikkita oʻrta maktab va yettita boshlangʻich maktab mavjud. Maktab tumanlari va shaharlar oʻrtasidagi chegaralar nomuvofiqligi tufayli baʼzi maktablar Siu-Folsda joylashgan. Tumanda 4800 ga yaqin yoshlar tahsil oladi.

Manbalar 

Janubiy Dakota shtatidagi shaharlar
Koordinatalar Vikimaʼlumotlarda
Karl Ritter (diplomat)

Karl Ritter ( ;  , Dyo'rflas , Yuqori Frankoniya - 31 iyul 1969 yil, Murnau , Yuqori Bavariya, Germaniya ) - diplomat, Germaniya Imperator tashqi ishlar vazirligining katta xodimi .

Germaniya Tashqi ishlar vazirligi xizmatida Karl Ritter fashistlar hokimiyatga kelishidan oldin ham bo'lgan, 1924 yildan beri - vazir direktori, iqtisodiy masalalar va kompensatsiyalar bo'yicha referat boshlig'i. 1936 yilda Tashqi ishlar vazirligining savdo-siyosiy bo'limi boshlig'i etib tayinlandi. 1937 yil 14 dekabrdan 1939 yil 10 oktyabrgacha - Buyuk Germaniya Reyxining Rio-de-Janeyrodagi ( Braziliya ) favqulodda va muxtor elchisi . Faoliyati natijalariga ko'ra u persona non grata deb e'lon qilindi  . Myunxen kelishuvi bo'yicha muzokaralar jarayonida xalqaro komissiya a'zosi bo'lgan.

1939 yil oktyabr oyida u Berlinga chaqirib olindi va imperator tashqi ishlar vaziri Yoaxim fon Ribbentropning maxsus topshiriqlar bo'yicha elchisi etib tayinlandi. 1940-1945 yillarda Vermaxt Oliy qo'mondonligi qoshidagi Tashqi ishlar vazirligining aloqa xodimi bo'lgan.

Ikkinchi jahon urushi tugagandan so'ng, u Amerika harbiy tribunali tomonidan Vilgelmshtrasse ishi bo'yicha ayblanuvchi sifatida sudga tortildi. 1949 yil 11 aprelda 4 yil qamoq jazosiga hukm qilindi. Erta chiqarilgan.

Eslatmalar

Adabiyot 

 К. А. НСДАП. Власть в Третьем рейхе. — М.: Эксмо, 2005. — С. 473. — 672 с. — 4000 экз. — ISBN 5-699-09780-5.

Havolalar 

 
1968-yilda vafot etganlar
31-iyulda vafot etganlar
1883-yilda tugʻilganlar
5-iyunda tugʻilganlar
Diplomatlar
Tashqi ishlar vazirlari
Germaniya
Boqiy Jarroh Toshkandiy

Boqiy Jarroh Toshkandiy — toshkentlik alloma va faylasuf.
Ism-taxallusidan maʼlum bo‘lishicha, sohibi olim, tabib bo‘lgan, shu bilan birga u shoir, musiqashunos va xattot bo‘lgan. Sharq mualliflaridan Xatib Tabriziy o‘zining «Mushkot al-masobih” („Chirog‘don”) asarida aytishicha, u  o‘z asarini Toshkentda Mavlono Boqiy uyida yozib tugatgan. Bu asarning mavjud 8017 raqamli qo‘lyozmasi muallif nusxasidan 1712-yili Muhammad ibn Ibrohim qo‘li bilan ko‘chirilgan. Shu bilan birga, u  xattot sifatida ham anchagina kitoblar ko‘chirgan, baʼzi asarlarga sharhlar yozgan. U Balxga borib u yerda Hindistonning Ahmadobod shahriga yetib kelgan va o‘sha yerda vafot etgan. Boqiy Jarroh Toshkandiy kotiblik qilib, Davlatshoh Samarqandiyning tazkirasini ham ko‘chirgan. Qo‘lyozmada bu nusxa 1581-yili ko‘chirilgan, deb yozilgan.  Manbalar xabar berishicha, Boqiy Toshkandiy bir qancha asarlarga sharhlar yozgan. Chunonchi, u „Yusuf va Zulayho“ dostoniga sharh yozgan, olimlar o‘rtasida ko‘pdan sharhlanib keladigan „Odob al-munozara“ asar sharhiga arab tilida hoshiya yozgan.
Maʼlumki, „Odob al-munozara“ning muallifi Abdurahmon ibn Ahmad al-Iyjiy  bo‘lib, unga o‘zidan keyin ko‘p olimlar sharh bog‘lagan.
Bu asarga Mirsayyid Sharif Jurjoniydan tortib keyingi davrlarda o‘nlab olimlar sharh bog‘lagan. Ana shu sharhlarning biriga u ham hoshiya yozgan. Boqiy hoshiyasida bu sharhning kimga tegishli ekani aytilmagan. Bu o‘sha davrda mashhur bo‘lgan sharhga bog‘langan hoshiyalardan biri bo‘lgan. Boqiy Toshkandiy fors tilida anchagina ishqiy g‘azallar ham yozgan. Ammo uni turkigo‘y shoir deyishgan. Xo‘ja Xasan Nisoriyning „Muzakkir al-ahbob“ („Do‘stlar yon daftari”) degan kitobida Mavlono Boqiy turkigo‘y shoirlardandir - deb yozgan.
O‘zbekiston Respublikasi Fanlar akademiyasi Abu Rayhon Beruniy nomidagi Sharqshunoslik institutida saqlanayotgan qo‘lyozmada Boqiyning sheʼrlari ham yozilgan: Bu qo‘lyozma esa 1797—1809-yillar orasida ko‘chirilgan.

Manbalar 

Faylasuflar
Allomalar
Bruney — Myanma munosabatlari

Bruney — Myanma munosabatlari Bruney va Myanma oʻrtasidagi ikki tomonlama diplomati munosabatlar sanaladi. Davlatlar Birlashgan Millatlar Tashkiloti va Janubi-Sharqiy Osiyo Millatlar Uyushmasi aʼzolari hisoblanadi. Mamlakatlar oʻrtasida taʼlim, sogʻliqni saqlash va mehnat sohalarida doʻstona ikki tomonlama hamkorlik mavjud. Myanma va Bruney mamlakatlari Osiyo qitʼasida joylashgan okeanga bevosita chiqish imkoniyati ega boʻlgan mamlakatlardan sanaladi. Ikkala mamalakatning qishloq xoʻjaligi mahsulotlari ishlab chiqarish va Bruneyda nisbatan neft foydali qazilma konlariga ega boʻlgan davlatlardan biri hisoblanadi.

Tarixi 
1993-yil 21-sentyabrda doʻstona, sogʻliqni saqlash va taʼlim sohalarida, savdoni rivojlantirishda hamkorlik qiluvchi mamlakatlar oʻrtasida rasmiy diplomatik aloqalar oʻrnatildi va buning oldini olish toʻgʻrisida shartnoma imzolandi. 1998-yilda Bruney sultoni Hassanal Bolkiah Myanmaga tashrif buyurdi. Koʻpgina Myanma akademiklari, ziyolilari va ziyolilari, tibbiyot mutaxassislari, hamshiralar va ishchilar ham Bruney rivojlanishiga hissa qoʻshdilar. 2015-yilda Bruney Myanmaning ASEAN raisligiga nomzodini qoʻllab-quvvatladi.

Savdo 
Iqtisodiy aloqalar sohasida Bruney milliy neft kompaniyasi (BNP) Myanmada neft va gaz qidiruv ishlarini boshlash huquqiga ega kompaniyalardan biri sanaladi. Myanma va Bruney sultonligi davlatlari, sogʻliqni saqlash va texnik yordam, shuningdek, salohiyatni oshirish hamda inson resurslarini rivojlantirish sohasidagi hamkorlikka eʼtibor qaratdi.

Diplomatik missiyalar 

 Bruneyning Yangonda elchixonasi bor
 Myanma Bandar Seri Begavanda elchixonasiga ega

Manbalar 

Myanma
Bruney
Tomáš Galásek

Tomáš Galásek (; 1973-yil 15-yanvarda tugʻilgan) — chexiyalik sobiq futbolchi, hozirda murabbiy.

Klublardagi faoliyati 
Galásek oʻz faoliyatini 1991-yilda Baník Ostrava bilan boshlagan, 1997-yilda Willem II Tilburgga oʻtgan. Willem II bilan Erediviziyada tarixda ilk marotaba beshinchi oʻrinni egalladi, bu esa 30 yil ichida birinchi marta UEFA kubogi saralashiga yoʻllanmani ham berdi. Oʻshandan beri Galásek UEFA kubogida toʻrtta oʻyin oʻtkazdi. 1998—1999-yillarda Willem II o‘tgan yilgi ko‘rsatkichdan oshib, ligada ikkinchi o‘rinni egalladi. Tarixda birinchi marta Willem II UEFA Chempionlar Ligasiga yoʻllanma oldi. Oʻsha musobaqada Galaşek Willem II safida beshta oʻyin oʻtkazdi.

Galásek 2000-yilning yozida Ajaxga oʻtdi. „Ajax“ bilan ikki marta mamlakat chempioni va bir marta mamlakat kubogini qoʻlga kiritgan, Chempionlar ligasida 26 ta oʻyinda maydonga tushgan.

Germaniya klubi bilan ikki yillik shartnoma imzolaganidan keyin 2006-yildan boshlab Bundesliganing 1. FC Nürnberg klubida oʻynay boshladi. 2008-yil 15-avgustda Banik Ostravaga qaytdi. 19-dekabr kuni Borussia Mönchengladbach klubi bilan shartnoma imzoladi. 2009-yil iyul oyida professional futboldan ketdi, lekin 2009-yil 31-avgustda FSV Erlangen-Bruck bilan shartnoma imzolab, Bayernligaga qaytdi.

Xalqaro faoliyati 
Galásek 1995-yilda Chexiya terma jamoasi safida debyut qilgan. Milliy terma jamoa bilan Yevro-2004 yarim finaliga chiqqan. 2006-yilgi jahon chempionatida Chexiya terma jamoasi sardori sifatida qatnashgan.

2008-yil iyun oyida, terma jamoasi UEFA Yevro 2008da Turkiyaga magʻlub boʻlgach, terma jamoani tark etdi va xalqaro faoliyatini yakunladi. Galásek 69 o‘yinda maydonga tushib, bir marta gol urgan.

Faoliyat statistikasi

Klub

Xalqaro

Yutuqlari 
Ajax

 Eredivizion: 2001—2002, 2003—2004
 KNVB kubogi: 2001—2002, 2005—2006
 Gollandiya Superkubogi: 2002, 2005

1. FC Nürnberg klubi

 DFB-Pokal: 2006—2007

Manbalar 

UEFA Yevro 2008 oʻyinchilari
FIFA Jahon chempionati 2006 oʻyinchilari
UEFA Yevro 2004 oʻyinchilari
Chexiya futbolchilari
Futbol yarim himoyachilari
Yashayotgan insonlar
1973-yilda tugʻilganlar
Sinan Oğan

Sinan Oğan (1969-yil 14-mart, Iğdır) — kelib chiqishi asli ozarbayjon boʻlgan turk siyosatchisi. 2011-yilda oʻng qanot Milliyatchi Harakat partiyasi tarkibida Iğdır viloyati deputati boʻlib, TBMMda faoliyat boshlagan. Marmara universiteti va Ozarbayjon davlat iqtisodiyot universitetida o‘qituvchi bo‘lib ishlagan. Sinan Oğan 2023-yilgi Turkiya prezidentlik saylovlarida Ata ittifoqining nomzodi sifatida koʻrsatilgan.

Hayoti 

Sinan Oğan 1967-yil 1-sentyabrida Turkiyaning Iğdır shahrida tugʻilgan. 1989-yilda Marmara universitetining menejment fakultetini tamomlagan. Rus va ingliz tillarini yuqori darajada bilgan Sinan Oğan Marmara universiteti Turkiyat Tadqiqotlar institutida ilmiy xodim, 1993-yildan 2000-yilga qadar Ozarbayjon Davlat Iqtisodiyot Universitetida dekan muovini lavozimlarida ishlab kelgan. 1994-yildan 1998-yilgacha Turkiya Tashqi ishlar vazirligi qoshidagi Turk hamkorlik va muvofiqlashtirish agentligi (TİKA) vakili sifatida faoliyat olib borgan. 2000-yilda Turkiyaga qaytib, Kavkaz mintaqasi boʻyicha Yevroosiyo strategik tadqiqotlar markazida ish boshlagan. TURKSAM, yaʼni xalqaro aloqalar va strategik tahlil markaziga asos solgan. 2009-yilda Oğan Moskva davlat xalqaro munosabatlar institutida xalqaro munosabatlar va siyosatshunoslik fanlari nomzodi ilmiy darajasini olgan. Sinan Oğan 2011-yil 12-iyunida boʻlib oʻtgan umumiy saylovlarda Milliyatchi Harakat partiyasidan Iğdır viloyati deputati etib saylangan.

Kitoblari 
 Turuncu Devrimler — 2006-yilda chop etilgan.
 Azerbaycan — İktisadi Bünyesi (1992-yilda Turk dunyosi tadqiqot fondi nashri)
 Rusyaʼda Siyaset ve Oligarşi 2003-yilda Rossiyada nashr etilgan.

Mukofotlari 
Sinan Oğan Milliyet gazetasining „Sosyal Bilimler“, Marmara universiteti „Akademik Üstün Başarı“ va Ekoavrasya uyushmasining 1992-yilgi „Türk Dünyasına Hizmet“ kabi mukofotlari sohibi. „Interpress Media Tracking Center“ tomonidan 2010-yilda eng koʻp muhokama qilingan shaxs va televizor ekranlarida eng koʻp koʻrsatilgan ismlar boʻyicha olib borilgan soʻrovnomada 131 xabar bilan Turkiyada eng koʻp televidenie ekranlarida koʻrinish bergan siyosatchilari qatoriga kirgan.

Manbalar

Havolalar 
 https://www.haberler.com/haberler/sinan-ogan-kimdir-sinan-ogan-kac-yasinda-nereli-14920776-haberi/ ]

Havolalar 
 https://tr.linkedin.com/in/drsinanogan
Al Ya’qubiy

(to‘liq ismi: Abulabbos Ahmad ibn Abu Ya’qub ibn Ja’far ibn Vahb ibn Vahid al-kotib al-Abbosiy; 897 yoki 905 y. vafot etgan) – yirik geograf va tarixchi olim. Hayotiga oid ma’lumotlar quyidagicha: Bag‘dadda tug‘ilgan, yirik mansabdor xonadonidan chiqqan. Ajdodlaridan biri Vahid ibn Vahb Abbosiya xalifalardan al-Mansur (754-775) zamonida Armanistonda va Misrda xalifaning noibi bo‘lgan; bobosi va otasi sohib barid (xalifani viloyatlardagi ahvoldan xabardor qilib turuvchi mansabdor) bo‘lib xizmat qilganlar. Ya’qubiy Bag‘dodda tahsil ko‘rgan lekin umrining ko‘p qismini Xuroson, Armaniston, Palastin, Misr va

Bag‘dodda kechirgan va xalifaning noiblari mahkamasida xizmat qilgan.

Manbalar